b'\n_START_ARTICLE_\nFausto Romitelli\n_START_PARAGRAPH_\nFausto Romitelli (1. helmikuuta 1963 Gorizia \xe2\x80\x93 27. kes\xc3\xa4kuuta 2004 Milano) oli italialainen s\xc3\xa4velt\xc3\xa4j\xc3\xa4. H\xc3\xa4n valmistui Milanon "Giuseppe Verdi" -konservatoriosta ja opiskeli sitten Accademia Musicale Chigianassa Sienassa ja Scuola Civicassa Milanossa. Vuonna 1991 h\xc3\xa4n muutti Pariisiin, jossa h\xc3\xa4n opiskeli uusia teknologioita IRCAM:ssa. Romitellin p\xc3\xa4\xc3\xa4asiallinen innoituksen l\xc3\xa4hde oli ranskalainen spektrimusiikki, varsinkin Hugues Dufourt\'n ja G\xc3\xa9rard Griseyn tuotanto. Romitellin musiikkia ovat esitt\xc3\xa4neet muiden muassa InterContemporain, RAI:n kansallinen sinfoniaorkesteri ja Berliinin radion sinfoniaorkesteri. S\xc3\xa4velt\xc3\xa4j\xc3\xa4 sai tilauksia Ranskan kulttuuriministeri\xc3\xb6lt\xc3\xa4, Radio Francelta, IRCAM:lta ja Gulbenkian Foundationilta._NEWLINE_Romitellin opettajien joukossa oli Franco Donatoni. S\xc3\xa4velt\xc3\xa4j\xc3\xa4 kuoli 41-vuotiaana sy\xc3\xb6p\xc3\xa4\xc3\xa4n.'